KIRJALLINEN KYSYMYS E-3593/01 esittäjä(t): Ilda Figueiredo (GUE/NGL) komissiolle. Kalatalouden rakennetoimien yksityiskohtaiset säännöt.



Virallinen lehti nro 160 E , 04/07/2002 s. 0150 - 0150



KIRJALLINEN KYSYMYS E-3593/01 esittäjä(t): Ilda Figueiredo (GUE/NGL) komissiolle (8. tammikuuta 2002) Aihe: Kalatalouden rakennetoimien yksityiskohtaiset säännöt Kalatalouden rakenteellisten toimien yksityiskohtaisista säännöistä ja edellytyksistä annetun asetuksen (EY) N:o 2792/1999(1) sosiaalis-taloudellisia toimenpiteitä koskevan 12 artiklan 3 kohdan b alakohdassa määrätään korvausten myöntämisestä kalastajille, jotka voivat osoittaa, että he ovat työskennelleet kalastajina vähintään kahdentoista kuukauden ajan, 10 000 euron enimmäismäärään yksittäistä edunsaajaa kohti rajoitettujen tukikelpoisten kustannusten perusteella, jos kalastustoiminta on pysyvästi lopetetaan. Saman artiklan 4 kohdan c alakohdassa säädetään, että kalastaja ei voi alkaa uudelleen työskennellä kalastajana kahteentoista kuukauteen korvauksen palauttamisen uhalla. Portugalin hallitus saattoi säädöksen voimaan asetuksella (Portaria) N:o 1261/2001 31. lokakuuta 2001. Tämä asetus edellyttää alukselta kuuden kuukauden rekisteröintiaikaa, jotta kalastajat voivat saada korvauksen pysyvästä lopettamisesta. Tämä tilanne merkitsee tuen vähenemistä yhteisön aiempaan asetukseen (EY) N:o 2719/1995(2) (Portaria N:o 693-A/96 25. marraskuuta 1996) verrattuna, ja lisäksi se on aiheuttanut ylimääräisiä vaikeuksia tuen saamisessa ja luonut epäoikeudenmukaisia tilanteita. Aiempi tuki oli 7000 euroa kuuden kuukauden ajanjaksolle ammatin harjoittamisen estyessä. Kun kuuden kuukauden aika kaksinkertaistettiin kahdeksitoista kuukaudeksi, myös korvaus olisi pitänyt kaksinkertaistaa, mitä ei tapahtunut. Toisaalta nyt alukselta vaaditaan pakollista kuuden kuukauden rekisteröintiaikaa. - Mitä komissio aikoo tehdä ongelman ratkaisemiseksi? Voiko komissio ryhtyä toimenpiteisiin sosiaalis-taloudellisten kriteereiden ja korvauksen määrän muuttamiseksi? - Miksi vaaditaan vähintään kuuden kuukauden pakollista rekisteröintiaikaa? Onko tämä komission mielestä epäoikeudenmukainen ja tarpeellinen vaatimus? (1) EYVL L 337, 30.12.1999, s. 10. (2) EYVL L 283, 25.11.1995, s. 3. Franz Fischlerin komission puolesta antama vastaus (7. helmikuuta 2002) Kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annetun neuvoston asetuksen (EY) N:o 2792/1999(1) säännöksiin on tehty joitakin myös palkkioita koskevia muutoksia yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä annetun asetuksen (EY) N:o 3699/93 muuttamisesta 20 päivänä marraskuuta 1995 annettuun neuvoston asetukseen (EY) N:o 2719/95(2) nähden. On katsottu tarkoituksenmukaiseksi suunnata yhteisön rahoitusta yhä enemmän toimenpiteisiin, joilla kalastusaluskapasiteetti pyritään sopeuttamaan luonnonvarojen tilaan. Lisäksi on syytä huomioida, että jäsenvaltiot voivat säätää kansallisessa lainsäädännössä lisäedellytyksistä tukitoimenpiteitä koskevien yhteisön lainsäädännön säännösten mukaisesti. Portugali on välittänyt komissiolle tiedot vuodet 20002006 kattavan PESCA-ohjelman toteutusta koskevasta kansallisesta lainsäädännöstä. Komissio on katsonut esitetyn tukiohjelman olevan EY:n perustamissopimuksen mukainen. (1) EYVL L 337, 30.12.1999. (2) EYVL L 283, 25.11.1995.